ZAPISNIK

Sa 18. sjednice Općinskog vijeća Općine Čepin održane 21. travnja 2023. godine u vijećnici Općine Čepin u Čepinu, K. Zvonimira 105.

Izvanrednu sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 10 članova Vijeća, od izabranih 15, te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Boris Marks
3. Dino Modrić
4. Miroslav Jerković
5. Tomislava Bareš
6. Velimir Džambić
7. Zoran Horvat
8. Nives Vidović
9. Marija Čačić
10. Marko Brekalo

SJEDNICI NISU NAZOČNI:

1. Ksenija Rajtek

2. Vjekoslav Ćurić

3. Dino Arambašić

4. Dario Skočibušić

5. Dražen Arnold

Sjednicu su također nazočni: pročelnici K. Crnković, M. Beraković, direktor poduzeća „Urednost“ d.o.o. Čepin i Komunalac Čepin d.o.o. Ž. Barišić.

Predsjednik Općinskog vijeća upoznao je nazočne s jednom točkom dnevnog reda.

Općinsko vijeće Općine Čepin s 10 glasova ZA usvojilo je predloženi dnevni red kako slijedi:

DNEVNI RED

1. Donošenje Odluke o davanju suglasnosti na provedbu ulaganja u dogradnju dječjeg igrališta

 u Čepinskim Martincima, u okviru tipa operacije 2.2.1. “Ulaganje u pokretanje, poboljšanje

 ili proširenje lokalnih temeljnih usluga za ruralno stanovništvo, uključujući slobodno vrijeme

 i kulturne aktivnosti te povezanu infrastrukturu”

TOČKA 1. DONOŠENJE ODLUKE O DAVANJU SUGLASNOSTI NA PROVEDBU

 ULAGANJA U DOGRADNJU DJEČJEG IGRALIŠTA U ČEPINSKIM

 MARTINCIMA U OKVIRU TIPA OPERACIJE 2.2.1. “ULAGANJE U

 POKRETANJE, POBOLJŠANJE ILI PROŠIRENJE LOKALNIH TEMELJNIH

 USLUGA ZA RURALNO STANOVNIŠTVO, UKLJUČUJUĆI SLOBODNO

 VRIJEME I KULTURNE AKTIVNOSTI TE POVEZANU INFRASTRUKTURU”

S ovom točkom dnevnog reda nazočne je upoznala pročelnica M. Beraković te navela da je hitnost zbog toga što se raspisuje natječaj i potrebno je imati Odluku da bi se Općina Čepin mogla prijaviti na natječaj o davanju suglasnosti na provedbu ulaganja u dogradnju dječjeg igrališta u Čepinskim Martincima u okviru tipa operacije 2.2.1. “ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”. Vrijednost projekta je 44.317,50 EUR. Svrha ovog je poboljšanje kvalitete života u zajednici preko projekta koji provodi LAG Vuka Dunav, a i da se postojeće dječje igralište obnovi i proširi.

Predsjednik Općinskog vijeća otvara raspravu.

Vijećnica M. Čačić postavila je pitanje kada se raspisuje natječaj.

Odgovor je dala pročelnica M. Beraković.

Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti na provedbu ulaganja u dogradnju dječjeg igrališta u Čepinskim Martincima u okviru tipa operacije 2.2.1. “Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”.

Općinsko vijeće Općine Čepin sa 10 glasova ZA donijelo je

ODLUKU

o davanju suglasnosti na provedbu ulaganja u dogradnju dječjeg igrališta u Čepinskim

Martincima, u okviru tipa operacije 2.2.1. “Ulaganje u pokretanje, poboljšanje ili proširenje

lokalnih temeljnih usluga za ruralno stanovništvo, uključujući slobodno vrijeme i kulturne

aktivnosti te povezanu infrastrukturu”

(Odluka o davanju suglasnosti je sastavni dio zapisnika)

Sjednica je zaključena u 19,06 sati.

ZAPISNIČAR:

Mladenka Bagarić

KLASA: 024-01/23-01/4

URBROJ: 2158-12-23-1

 PREDSJEDNIK

 OPĆINSKOG VIJEĆA

 Robert Periša, dipl.oec.